Document ID: 31988D0566

Komisijas lēmums
(1988. gada 28. oktobris),
kurā uzskaitīti Padomes Regulas (EEK) Nr. 1898/87 3. panta 1. punkta otrajā daļā minētie produkti
(88/566/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1978. gada 2. jūlija Regulu (EEK) Nr. 1898/87 par to apzīmējumu aizsardzību, kurus izmanto, piedāvājot tirgū pienu un piena produktus [1], kurā grozījumi izdarīti ar Regulu (EEK) Nr. 222/88 [2], un jo īpaši tās 4. panta 2. punkta b) apakšpunktu,
tā kā Regula (EEK) Nr. 1898/87 nosaka principu, ka apzīmējumus "piens" un "piena produkti" nevar izmantot tiem piena produktiem, kas nav minēti 2. pantā; tā kā izņēmuma gadījumā šis princips neattiecas uz tādu produktu apzīmējumu, kuru precīzas īpašības ir zināmas to tradicionālā izmantojuma dēļ un/vai ja apzīmējumi tiek skaidri izmantoti, lai aprakstītu produkta raksturīgo kvalitāti;
tā kā dalībvalstīm jāpaziņo Komisijai orientējošs to produktu saraksts, kurus tās savā teritorijā uzskata par atbilstīgiem iepriekš minētā izņēmuma kritērijiem; tā kā saskaņā ar attiecīgās Regulas 4. panta 2. punkta b) apakšpunktu šādu produktu saraksts jāveido, pamatojoties uz dalībvalstu paziņotajiem orientējošajiem saraksti; tā kā Kopienas sarakstā jāiekļauj attiecīgo produktu nosaukumi saskaņā ar to tradicionālo izmantojumu dažādās Kopienas valodās, lai šos nosaukumus varētu izmantot visās dalībvalstīs, ja tie atbilst noteikumiem Padomes 1978. gada 18. decembra Direktīvā 79/112/EEK par dalībvalstu likumu tuvināšanu attiecībā uz galapatērētājam paredzēto pārtikas produktu marķēšanu, noformējumu un reklamēšanu [3], kurā jaunākie grozījumi izdarīti ar Direktīvu 86/197/EEK [4];
tā kā šis saraksts nav pilnīgs un to var papildināt saskaņā ar Regulas (EEK) Nr. 1898/87 4. panta 2. punkta b) apakšpunktu;
tā kā Piena un piena produktu pārvaldības komiteja tās priekšsēdētāja noteiktajā termiņā nav sniegusi atzinumu,
IR PIEŅĒMUSI ŠO LĒMUMU.
1. pants
Produkti, kuri Kopienas teritorijā atbilst Regulas (EEK) Nr. 1898/87 3. panta 1. punkta otrajā daļā minētajiem produktiem, ir uzskaitīti šā lēmuma pielikumā.
2. pants
Šis lēmums ir adresēts dalībvalstīm.
Briselē, 1988. gada 28. oktobrī

Labels: 3
17